## Upute za provedbu članka 1 l. Zakona o pretvorbi društvenih poduzeća

### NN 26/1991 (5.6.1991.), Upute za provedbu članka 1 l. Zakona o pretvorbi društvenih poduzeća

# AGENCIJA ZA RESTRUKTURIRANJE I RAZVOJ

Temeljem članka 45. Zakona o pretvorbi društvenih poduzeća ("Narodne
novine", br. 19/91) direktor Agencije za restrukturiranje i razvoj
Republike Hrvatske donosi

## UPUTE

### za provedbu članka 1 l. Zakona o pretvorbi društvenih poduzeća

I.

Društveno poduzeće pristupa pretvorbi donošenjem odluke o pretvorbi.
kojom se pretvara u dionićko društvo ili u društvo s ograničenom odgovornošću.
Zakonom o poduzećima i Zakonom o vrijednosnim papirima je propisano što
mora sadržavati akt kojim se osniva dioničko društvo odnosno društvo s
ograničenom odgovornošću.

Poduzeće dostavlja Agenciji uz odluku o pretvorbi poduzeća slijedeću
dokumentaciju:

1) Program pretvorbe poduzeća;

2) Izvještaj Službe društvenog knjigovodstva Hrvatske da je godišnji
obračun za proteklu godinu u skladu s propisima i računovodstvenim standardima;

3) Podatke o poslovanju;

4) Razvojni program poduzeća;

5) Podatke i,dokaze o pravu vlasništva i korištenju nekretnina;

6) Izvadak iz sudskog registra;

7) Elaborat o procjenjenoj vrijednosti poduzeća.

II.

Ovim se Uputama daje osnovni sadržaj podataka i dokumentacije iz članka
11. stavka 1. točke 1, 2, 3, 4, 5. i 7. Zakona o pretvorbi društvenih poduzeća
i okvirni metodološki pristup za procjenu vrijednosti poduzeća.

III.

PROGRAM PRETVORBE PODUZEĆA

Program pretvorbe sadrži podatke o načinu pretvorbe pojedinosti kako
se ona provodi a naročito:

- opće podatke o poduzeću

- način pretvorbe u odnosu na mogućnosti iz članka 6. stavka 1. Zakona
o pretvorbi društvenih poduzeća;

- pojedinosti o uvjetima stjecanja dionica i udjela i popustima u odnosu
na članak 5. Zakona;

- odluka organa upravljanja u odnosu na stavak 3. članka 2. Zakona;

- nominalna vrijednosti, broj dionica, kao i sve pojedinosti u svezi
s dionicama;

- pojedinosti o načinu pretvorbe poduzeća u ovisnosti da li se radi
o prodaji poduzeća ili idealnog dijela poduzeća, pretvorbi poduzeća ulaganjem
kapitala u poduzeće, pretvaranjem uloga na ugovornoj osnovi ili potraživanja
prema poduzeću u ulog društva s ograničenom odgovornošću ili dionice dionićkog
društva ili o pretvorbi prijenosom dionica odnosno udjela u fondovima:

- ostale pojedinosti koje su od važnosti za postupak pretvorbe poduzeća.

U programu pretvorbe poduzeće treba navesti i sve ograničavajuće ili
otežavajuće faktore koji su od utjecaja na predloženi model pretvorbe.

IV.

IZVJEŠTAJ SLUŽBE DRUŠTVENOG KNJIGOVODSTVA HRVATSKE DA JE GODIŠNJI
OBRAČUN ZA PROTEKLU GODINU U SKLADU S PROPISIMA I RAČUNOVODSTVENIM STANDARDIMA

Uvidom u poslovanje potrebno je pomoću provjere materijalno značajnih
pozicija iz godišnjeg obračuna dati mišljenje o pouzdanosti podataka iskazanih
u godišnjem obračunu za potrebe pretvorbe poduzeća. Posebno treba ocijeniti
zakonitost smanjenja i otuđivanja društvenih sredstava, zakonitost i eventualnu
štetnost sklopljenih ugovora o davanju u zakup materijalnih ulaganja, te
ispravnost iskazivanja dugoročnih rezervacija i vremenskih razgraničenj
a.

Kada Služba društvenog knjigovodstva Hrvatske na temelju raspoloživih
računovodstvenih evidencija utvrdi nezakonitosti i nepravilnosti u iskazanim
bilančnim pozicijama u godišnjem obračunu koje su od materijalnog značaja
za vrednovanje poduzeća, procjena vrijednosti poduzeća ne može se uraditi
po metodama procjene koje se temelje na knjigovodstvenim vrijednostima.

U takvim slučajevima prije procjene tržišne vrijednosti poduzeća treba
pravna osoba obavezno uraditi popis sredstava i izvora sredstava i u skladu
s utvrđenim stanjima ispraviti vrijednosti evidentirane u knjigovodstvu
te na toj podlozi pomoću izabranih metoda izvršiti procjenu vrijednosti
poduzeća.

Ovaj Izvještaj Služba društvenog knjigovodstva Hrvatske treba da uradi
u najkračem roku od dana podnošenja zahtjeva kada se pretvorba poduzeća
obavlja prodajom poduzeća ili idealnog dijela poduzeća i ulaganjem kapitala
u poduzeće. Kod drugih modela pretvorbe društvenih poduzeća ovaj Izvještaj
Služba društvenog knjigovodstva Hrvatske treba da uradi u roku koji neće
bitno utjecati na statusni položaj poduzeća i proces pretvorbe poduzeća.

V.

PODACI O POSLOVANJU

Ovi podaci treba da sadrže osnovne elemente o proizvodnim, tehnološko-tehničkim,
tržišnim, kadrovskim i organizacijskim mogućnostima poduzeća, te tržišnom
položaju i bonitetu poduzeća.

l. Podaci o proizvodnim mogućnostima

- vrste glavnih proizvoda;

- mogućnosti prilagodbe proizvodnje drugim programima;

- poteškoče u postojećoj proizvodnji u odnosu na popunjenost kapaciteta,
kvalitetu proizvodnje, škart i slično;

- godišnji kapacitet proizvodnje;

- ostale podatke relevantne za proizvodnju konkretnog poduzeća.

2. Podaci o tehnološko-tehničkim mogućnostima poduzeća. .

- naziv, lokaciju i kapacitet po proizvodnim jedinicama;

- proizvodni proces i tehnologija u odnosu na vlastite energetsko-tehnološke
mogućnosti, korištenje licenci, proizvodno-tehnička kooperacija i slično;

- ostalo.

3. Podaci o kadrovskim i organizacijskim mogućnostima poduzeća

- broj zaposlenih po kvalifikacijama;

- broj rukovodećih radnika po vrstama funkcija i kvalifikacijama;

- organizaciona šema poduzeća po sistemu rukovođenja i po funkcijama;

- moguća rješenja za predvidivi tehnološki višak;

- drugi podaci relevantni za konkretno poduzeće.

4. Podaci o tržišnom položaju poduzeća

- način i organizacija prodaje u zemlji i inozemstvu;

- postojeća i potencijalna tržišta poduzeća;

- učešće prodaje u gospodarskoj grani odnosno djelatnosti u kojoj se
nalazi poduzeće;

- podaci o konkurenciji i ograničenjima tržišta;

- podaci o glavnim kupcima;

- ostalo.

5. Ocjena boniteta poduzeća

Za ocjenu boniteta poduzeća treba koristiti osnovne podatke o solventnosti,
likvidnosti, poslovnoj uspješnosti, financijskoj stabilnosti, te pnkazatelje
o veličini i opremljenosti poduzeća.

Kada se pretvorba poduzeća radi na način iz točke 1. i 2. stavka 1.
članka 6. Zakona o pretvorbi društvenih poduzeća ocjenu boniteta poduzeća
treba prilagoditi potrebama kupca odnosno ulagača kapitala u poduzeće.

U slučajevima kada strana pravna ili fizička osoba kupuje poduzeće ili
dio poduzeća, odnosno ulaže kapital u poduzeće pored ostalih podataka o
bonitetu poduzeća, treba dati i slijedeće pokazatelje:

FINANCIJSKI POKAZATELJI kod davanja boniteta za domaće pravne osobe
stranim poduzećima

Oznaka za AOP iz bilance

1. Odnos obrtnih sredstava (uma 023-024 / 128

njenih za zalihe) i kratkoročnih obveza

2. Odnos obrtnih sredstava i kratko- 023/128

ročnih obveza

3. Odnos kratkoročnih obveza i traj- 128 x 100/101

nog kapitala

4. Odnos osnovnih sredstava i traj- 001 x 100/101

nog kapitala

5. Vrijeme naplate kratkoročnih potraživanja 032 x 360/261

u danima

6. Vezivanje zaliha u danima 024 x 360/261

7. Odnos poslovnih sredstava i 057 x100/280

ukupnog prihoda

8. Stopa povrata prema ukupnom (355-356) x 100/280

prihodu

9. Stopa povrata prema poslovnim (355-356) x 100/057

sredstvima

10. Stopa povrata prema trajnom ka- (355-356) x 100/101

pitalu

11. Odnos ukupnog prihoda i ukupnih 280/242

rashoda

12. Odnos poslovnih prihoda i po- 261/201

slovnih rashoda

13. Pokazatelj financijske sigurnosti (101-058)/(154-058)

14. Pokazatelj financijske stabilnosti ((101-058)+118+119)/001+024

VI.

RAZVOJNI PROGRAM PODUZEĆA

Razvojni program poduzeća je dokumenat koji sadrži analitičko-dokumentacijsku
osnovu za donošenje odluka razvojnog karaktera. Osnovni principi izrade
tog dokumenta su pouzdanost kvantitativne osnove, potpunost svih informacija
i njihova argumentiranost.

Za izradu razvojnog programa poduzeća može se koristiti Zajednička metodologija
za ocjenjivanje društvene opravdanosti investicija i efikasnosti investiranja
u SFRJ ("Službeni list SFRJ", br. 50/87) odnosno uputstva za
njenu primjenu.

Razvojni program poduzeća u pravilu treba sadržavati:

- analizu razvojnih mogućnosti i sposobnosti poduzeća;

- sažetak analize tržišta;

- sažetak tehnološklo-tehničkih razvojnih mogućnosti;

- organizacijska i lokacijska razvojna rješenja;

- rješenje za zaštitu čovjekove okoline;

- ocjenu izvodljivosti;

- financijske aspekte programa;

- ostalo.

Sadržaj razvojnog programa poduzeća u ovisnosti je s izabranim modelom
pretvorbe društvenog poduzeća, kao i izabranim metodama procjene vrijednosti
poduzeća.

VII.

PODACI I DOKAZI O PRAVU KORIŠTENJA NEKRETNINA

Kao dokaz o pravu korištenja nekretnina mogu se koristiti zemljišnoknjižni
izvadak, odluka suda, rješenje organa uprave, ugovor i ostali pravno valjani
dokumenti o pravu korištenja nekretnina.

VIII.

ELABORAT O PROCIJENJENOJ VRIJEDNOSTI PODUZEČA

Prethodno navedeni podaci i postupci pretpostavka su izradi Elaborata
o procijenjenoj vrijednosti poduzeća. .

I. Metode i načini procjene vrijednosti poduzeća

Procjena vrijednosti poduzeća može se obaviti na više načina i uz upotrebu
različitih metoda procjene, a njihovo korištenje treba biti u svezi s odabranim
modelom pretvorbe poduzeća, veličinom poduzeća, razvojnim mogućnostima
poduzeća, te specifičnostima poslovanja pojedinih poduzeća.

Uzimajući u obzir da procjena vrijednosti poduzeća ovisi o pravilnom
izboru metode procjene, kao i o pravilnom izboru različitih pretpostavki
koje su neophodne u postupku procjene, kod pretvorbe poduzeća u dioničko
društvo ili društvo s ograničenom odgovornošću treba odabrati metodu i
način procjene vrijednosti poduzeća, koja uzimajući u obzir sve prethodno
navedeno najviše odgovara pojedinom poduzeću.

Neosporavajući mogućnost izbora bilo koje metode za procjenu vrijednosti
poduzeća za provedbu Zakona o pret tvorbi društvenih poduzeća treba osim
obaveznog izračunavanja neto knjigovodstvene vrijednosti koristiti slijedeće
metode procjene poduzeća:

a) tržišna vrijednost

b) ekonomska vrijednost.

Kod izračunavanja neto tržišne vrijednosti i ekonomske vrijednosti poduzeća
moguća je dodatna podjela u metodologiji procjene vrijednosti poduzeća.

1.1. Neto knjigovodstvenu vrijednost poduzeća treba poistovjetiti s
definicijom društvenog kapitala iz članka 2. Zakona o pretvorbi društvenih
poduzeća tako da neto knjigovodstvenu vrijednost poduzeća predstavlja razlika
između vrijednosti sredstava poduzeća (ukupne aktive) i vrijednosti obaveza
poduzeća uključujući obaveze prema pravnim i fizičkim osobama na temelju
njihovih trajnih uloga u poduzeću.

Iz vrijednosti sredstava poduzeća (ukupne aktive) treba izuzeti iskazani
gubitak, dok u obveze poduzeća treba uračunati dugoročna rezerviranja i
pasivna vremenska razgraničenja u slučajevima kada predstavljaju obaveze
s rokom dospijeća, a ne eventualno prikriveni društveni kapital.

Izvanposlovna sredstva uračunavaju se u knjigovodstvenu vrijednost poduzeća
s time da se neto vrijednost stanova iskazuje kao posebna pozicija koja
se oduzima od ukupne neto knjigovodstvene vrijednosti poduzeća u slučajevima
kada je radnički savjet poduzeća donio odluku da se vrijednost stanova
izuzima iz vrijednosti društvenog kapitala poduzeča.

Neto knjigovodstvena vrijednost stanova predstavlja ukupnu vrijednost
stanova od koje se odbijaju pripadajuće obaveze, a procjena vrijednosti
stanova se obavlja prema Metodologiji koju propisuje Ministarstvo zaštite
okoliša, prostornog uređenja i graditeljstva.

U neto knjigovodstvenu vrijednost poduzeća ne treba uračunavati izvanbilančne
vrijednosti, kao niti sredstva za koje ne postoje dokazi da predstavljaju
imovinu poduzeća. Isto tako zbog neraščišćenih imovinskih odnosa kod statusnih
promjena ne može se ista imovina prikazivati kao knjigovodstvena vrijednost
kod više poduzeća.

12. Tržišna vrijednost podrazumijeva procjenu tržišne vrijednosti imovine
poduzeća. odnosno korigiranu knjigovodstvenu vrijednost poduzeća najčešće
kod pozicija aktive koje su od materijalnog značaja.

U postupku pripremnih radnji za primjenu tržišne metode u procjeni vrijednosti
poduzeća potrebno je:

- pripremiti podatke i dokumentaciju točaka 1, 2, 3, 4, 5 i 6 stavka
1. članka 11. Zakona o pretvorbi društvenih poduzeća (osim podataka iz
Programa pretvorbe poduzeća koji se temelje na Elaboratu o procijenjenoj
vrijednosti poduzeća:

- usuglasiti knjigovodstveno stanje sredstava i izvora sredstava s Izvještajem
Službe društvenog knjigovodstva Hrvatske da je godišnji obračun za proteklu
godinu iskazan u skladu s propisima i računovodstvenim standardima;

- potpuno rašćistiti pojedine kategorije sredstava i izvora sredstava
u odnosu na vlasništvo, realnost obaveza i potraživanja, fizičko postojanje
materijalnih sredstava itd.;

- izvršiti usuglašavanje stanja sredstava i izvora sredstava na dan
procjene vrijednosti poduzeća u odnosu na dan izrade posljednjeg godišnjeg
obračuna; provesti sve radnje i uknjižbe u odnosu na vlasništvo nad zemljištem
infrastrukturom. gradevinama, pravima i slično; pribaviti od općinskih
organa tekuče cijene građevinskog zemljišta, a od građevinskih poduzeća
aktualne cijene građevinskih objekata;

- pribaviti usporedne, zamjenske ili tržišne cijene za opremu;

- imenovati stručni tim za procjenu vrijednosti poduzeća i omogućiti
članovima tima da prije početka neposrednog rada na procjeni vrijednosti
poduzeća steknu potrebna teoretska i praktička znanja za obavljanje postupka
procjene vrijednosti poduzeća;

- sačiniti ugovor s pravnom ili fizičkom osobom koja, je registrirana
za poslove procjene odnosno za poslove iz te djelatnosti radi korištenja
konzultantskih usluga ili obavljanja svih aktivnosti u postupku izrade
Elaborata o procijenjenoj vrijednosti poduzeća, ako ne postoji mogućnost
da poslove procjene vrijednosti poduzeća obavi samo poduzeće;

- napraviti detaljni plan aktivnosti u postupku procjene vrijednosti
poduzeća u odnosu na rokove i izvršioce;

- poduzeti sve ostale radnje koje su neophodne zbog specifičnosti pojedinog
poduzeća.

Dok ne postoji mogućnost određivanja tržišne vrijednosti dionica, procjena
tržišne vrijednosti može se raditi usporedbom s cijenama imovine plaćenim
u stvarnim transakcijama, uspredbom s poznatim listama cijena koje su važeće
u trenutku procjene vrijednosti pojedine imovine poduzeća, usporedbom sa
zamjenskim cijenama opreme koja se procjenjuje uzimajući u obzir istrošenost
sredstava i slično.

Materijalne vrijednosti poduzeća koje nisu u funkciji treba procijeniti
pomoću likvidacione metode, dok za materijalna ulaganja za koja se ne može
izvršiti procjena vrijednosti pomoću usporedbe sa poznatim tržišnim cijenama
procjenu treba izvršiti pomoću zamjenske metode procjene ili neke druge
metode.

Kod procjene tržišne vrijednosti poduzeća primjenjuju se statički pristup
procjene vrijednosti poduzeća za vrednovanje pojedinih kategorija sredstava
poduzeća, s time da se procijenjena vrijednost poduzeća utvrđuje s danom
obavljanja postupka procjene.

Okvirni metodološki pristup procjene vrijednosti poduzeća primjenom
metode tržišne vrijednosti po pojedinim kategorijama sredstava sadrži slijedeće
elemente, s time da treba postupak maksimalno pojednostaviti i racionalizirati
kada to specifični uvjeti pojedinih poduzeća omogućavaju.

1) Kod procjene vrijendosti građevinskog zemljišta treba uzeti vrijednost
građevinskog zemljišta u odnosu na troškove dodjele, pripreme, izmjera
i upisa, te vrijednost komunalne opremljenosti građevinskog zemljišta u
odnosu na troškove opremljenosti komunalnim i drugim objektima te napravama
individualne i kolektivne potrošnje. U postupku procjene vrijednosti građevinskog
zemljišta treba se koristiti cijenama nadležnih općinskih organa, kao i
stvarnim usporednim tržišnim cijenama uzimajući u obzir lokaciju, opremljenost
i atraktivnost gradevinskog zemljišta.

2) Kod procjene građevinskih objekata treba uzeti u obzir troškove investiciono-tehničke
dokumentacije, troškove građenja, troškove pripadajuće opreme, troškove
izrade priključaka i uređaja na vanjske mreže i ostale nastale troškove
neophodne za izgradnju građevinskog objekta. U postupku određivanja procijenjene
vrijednosti građevinskih objekata treba izvršiti detaljan uvid u postojeću
tehničku dokumentaciju. neposredan pregled i izmjera svakog objekta, utvrđivanje
stanja svakog objekta u odnosu na kvalitetu izgradnje, trošnost, nefunkcionalnost
objekta itd. Procijenjena vrijednost gradevinskog objekta ovisi od stupnja
istrošenosti, starosti, položaja, kvalitete gradnje, funkcionalnosti, izgrađenosti
infrastrukture i drugim elementima koji mogu utjecati na tržišnu vijednost
, građevinskih objekata.

Za procjenu vrijednosti građevinskog zemljišta i građevinskih objekata
može se koristiti Uputstvom o načinu utvrđivanja građevinske vrijednosti
ekspropriranih objekata ("Narodne novine", br. 52/84).

3) U postupku procjene tržišne vrijednosti opreme, strojeva, aparata
i vozila potrebno je:

- obaviti pregled postojeće tehničke dokumentacije;

- obaviti pregled objekata procjene uz sagledavanje funkcionalne sposobnosti;

- izvršiti utvrđivanje tehničkog stanja, nedostataka i mogućnosti višestruke
ili specifične namjene;

- utvrditi postotak rabljenosti i faktore rentabilnosti;

- iznači usporedne ili zamjenske cijene;

- iznači druge elemente specifične za pojedinu vrstu opreme ;

- na temelju prethodnih saznanja odrediti stvarnu tržišnu vrijednost
svakog pojedinog stroja, vozila, aparata i dijela opreme ili proizvodne
cjeline.

Kod određivanja tržišne vrijednosti opreme, strojeva, vozila i aparata
kada se procijenjena vrijednost određuje na temelju usporedbe s tekućim
cijenama; korekcija vrijednosti se može izvršiti u odnosu na vremensku
otpisanost, tehnološku spremnost, tehničko stanje, stupanj ekonomićnosti,
stupanj proizvodnosti i stupanj organiziranosti rada s opremom.

4) Procjenu vrijednosti nematerijalnih sredstava treba dovoditi u odnos
s njihovom stvarnom upotrebnom vrijednosti, ekonomskoj opravdanosti i mogućnošću
da pridonese ostvarivanju povoljnijih rezultata poslovanja. Posebno treba
voditi računa o vrijednosti ugleda poduzeća (goodwill) ako za to postoje
opravdani razlozi, a pogotovo u slučajevima kada se pretvorba vlasništva
obavlja prodajom poduzeća, dokapitalizacijom kao i kod onih poduzeća u
odnosu na ukupnu vrijednost imovine. Kod određivanja vrijednosti ugleda
poduzeća treba se služiti iskustvenim metodama procjene, a kada je to opravdano
kombinacijom tržišne vrijednosti i ekonomske vrijednosti poduzeća.

5) Kod procjene vrijednosti zaliha treba voditi računa o načinu obračunavanja
(FIFO, HIFO, LIFO, prosječne cijene), korektnosti izvršene inventure, promjenama
koje su nastale u odnosu na iskazana stanja, zastarjelosti zaliha, realnosti
cijena po kojima su zalihe obračunate itd. Osim toga, u postupku procjene
vrijednosti zaliha treba voditi računa o specifičnostima pojedinih vrsta
zaliha (materijala, nedovršene proizvodnje, rezervnih dijelova, gotovih
proizvoda, itd.) te u svim slučajevima kada je to moguće usporedbom sa
stvarnim tržišnim cijenama i mogućnostima prodaje pojedinih vrsta zaliha
određivati procijenjenu vrijednost zaliha.

6) Kod procjene potraživanja i obaveza treba voditi računa o naplativosti,
zastarjelosti i ročnosti potraživanja i obaveza. Procijenjena vrijednost
za dugoročna rezerviranja i pasivna vremenska razgraničenja u slučajevima
kada predstavljaju stvarne obaveze (a ne eventualno prikrivanje rezultata
poslovanja) identična je s knjigovodstvenom vrijednošću dugoročnih rezerviranja
i pasivnih vremenskih razgraničenja.

7) Kod procjene vrijednosti ostalih pozicija aktive, kao i kod određivanja
vrijednosti obaveza, koje imaju utjecaja na određivanje tržišne vrijednosti
poduzeća treba uzeti u Obzir sve elemente i specifičnosti. koji su dostupni
procjenitelju, a kada nema drugih mogućnosti treba kao procijenjenu vrijednost
zadržati postojeću knjigovodstvenu vrijednost. Isto stako postojeću knjigovodstvenu
vrijednost treba zadržati za sve pojedinačne stavke sredstava i obaveza
koje nisu od materijalnog značaja za poduzeće koje je donijelo odluku o
pretvorbi društvenog vlasništva.

1.3. Ekonomska ili poslovna vrijednost poduzeća temelji se na dinamičnom
pristupu procjene vrijednosti poduzeća uz pretpostavku da je poduzeće sposobno
u budućnosti ostvarivati pozitivne rezultate poslovanja.

Procjena vrijednosti poduzeća korištenjem ove metode ne temelji se na
procjeni imovine iskazane u bilanci stanja, već na rezultatima poslovanja
u proteklim godinama iskazanim u bilanci uspjeha, odnosno na predviđanjima
rezultata poslovanja u narednim godinama koji se u našim uvjetima trebaju
temeljiti na podacima i pretpostavkama iz razvojnog programa poduzeća odnosno
na rezultatima poslovanja nakon provedene transformacije poduzeća.

Ova se metoda za procjenu vrijednosti poduzeća primjenjuje u onim slučajevima
kada procjenitelj raspolaže svim pretpostavkama potrebnim za korištenje
ove metode, odnosno kada se na temelju realnog razvojnog programa mogu
predvidjeti rezultati poslovanja u narednom razdoblju.

Za procjenu ekonomske vrijednosti poduzeća mogu se koristiti različite
metode i postupci koji se najčešće odnose na procjenu vrijednosti uz korištenje
predvidivih dobitaka ili novćanih tokova i njihovim svođenjem na sadašnju
vrijednost, međutim kada se koriste ove metode treba procijeniti i tržišnu
vrijednost poduzeća, te odrediti vrijednost poduzeća kombinacijom ovih
dviju procjena vrijednosti pođuzeća, s time da ekonomska vrijednost poduzeća,
najčešće predstavlja dopunu tržišne vrijednosti poduzeća.

Kod malih poduzeća procjenu vrijednosti poduzeća treba prvenstveno temeljiti
na tržišnoj procjeni vrijednosti poduzeća, što ne isključuje primjenu drugih
metoda procjene, ako za to postoje opravdani razlozi, koje posebno treba
obrazložiti u Elaboratu o procjeni vrijednosti poduzeća.

2. Osnovna načela za postupak procjene vrijednosti poduzeća

1) Za korištenje bilo koje metode procjene (osim izračunavanja neto
knjigovodstvene vrijednosti, koja je u svim slučajevima obavezna) potrebno
je u Elaboratu o procjeni vrijednosti poduzeća dati obrazloženje o razlozima
i pretpostavkama na kojima se procjena temelji.

2) U postupku procjene vrijednosti poduzeća za sve učinjene, proračune,
usporedbe i procjene pojedinih stavaka potrebno je u Elaboratu o procjeni
vrijednosti poduzeća priložiti dokumentirane dokaze ili obrazloženja za
procjenjene vrijednosti, kao i razloge za korištene pretpostavke i proračune
u procjeni vrijednosti poduzeća.

3) Procjenu vrijednosti poduzeća trebali bi obavljati poduzeća koja
su donijela odluku o pretvorbi poduzeća ako raspolažu stručno osposobljenim
kadrovima za te poslove.

4) U slučaju kada se poduzeće koje je donijelo odluku o pretvorbi poduzeća
odluči da će za procjenu vrijednosti poduzeća angažirati drugu pravnu ili
fizičku osobu koja je registrirana za tu djelatnost ono može sklopiti ugovor
o pružanju konzultantskih usluga (što bi trebao biti najčešći slučaj) ili
u iznimnim slučajevima ugovor o obavljanju svih poslova procjene vrijednosti
poduzeća.

5) Kada se koriste konzultantske usluge druge pravne ili fizičke osobe
koja je registrirana za poslove procjene, potpisnici elaborata o procjeni
poduzeća su istovremeno odgovorne osobe koje su obavile procjenu iz samog
poduzeća i odgovorne osobe konzultantske organizacije.

6) Agencija za restrukturiranje i razvoj Republike Hrvatske prije davanja
suglasnosti za izvršenu procjenu vrijednosti poduzeća dužna je obaviti
provjeru da li je procjena vrijednosti poduzeća obavljena u skladu sa Zakonom
o pretvorbi društvenih poduzeća i ovim Uputama.

7) Za provjeru da li je procjena vrijednosti poduzeća obavljena u skladu
sa Zakonom o pretvorbi društvenih poduzeća i ovim Uputama, Agencija može
angažirati Službu društvenog knjigovodstva Hrvatske ili druge organizacije
uz zadržavanje prava da sama obavi dodatnu provjeru prije davanja suglasnosti
o procjeni vrijednosti poduzeća.

8) Za obavljanje provjere zakonitosti postupka procjene vrijednosti
poduzeća Agencija će sačiniti listu kontrolnih pitanja radi ujednačenosti
postupka provjere.

9) U postupku procjene vrijednosti poduzeća stručne osobe u poduzeću
koje su određene da izvrše procjenu poduzeća i stručne osobe iz pravnih
i fizičkih osoba koje su registrirane za te poslove (u daljem tekstu procjenitelji)
obavezni su :

- u postupku procjene vrijednosti poduzeća koristiti metode procjene
koje su najpogodnije i najobjektlvnije za stručno neoborivu procjenu vrijednosti
tog poduzeća,

- obaviti postupak procjene stručno profesionalno i neovisno od bilo
kojih interesa,

- izraditi procjenu odgovorno i brižljivo, bez ispuštanja bilo kojeg
elementa procjene od bitnijeg utjecaja na konačnu procjenjenu vrijednost
poduzeća,

- sačiniti Elaborat o izvršenoj procjeni s dovoljno informacija i podataka
uz navođenje svih ograničavajućih faktora, .

- prikupiti sve relevantne dokaze i obrazloženja kao potporu iskazanim
procjenjenim vrijednostima u Elaboratu o izvršenoj procjeni,

- angažirati specijalizirane stručnjake za procjenu pojedinih dijelova
sredstava (zemljište, građevine, oprema) ako kod formiranja tima za procjenu
nije mogla biti predviđena takva potreba,

- prije početka procjene detaljno dogovoriti o sadržaju procjene, o
rokovima za dovršenje Elaborata o izvršenoj procjeni,

- zaštititi stručni i profesionalni renome vodeći računa o etičkim i
moralnim načelima struke,

- provjeriti prije početka procjene da li je obavljena provjera godišnjeg
obračuna za pošljednju kalendarsku godinu od Službe društvenog knjigovodstva
Hrvatske i da li je dato pozitivno mišljenje o realnosti i pouzdanosti
računovodstvenih podataka,

- ako su iskazane rezerve u ispravnost i pouzdanost računovodstvenila
podataka, izvršiti inventuru sredstava i izvora sredstava uskladiti knjigovodstvene
evidencije s popisnim stanjem i dobivene rezultate koristiti kao podlogu
za procjenu vrijednosti poduzeća osim u slučaju ako je moguće vrijednost
poduzeća procjeniti nekom od poslovodno-ekonomskih metoda, koje se temelje
na prihodovnim, a ne imovinskim podacima,

- prije početka procjene provjeriti pravovaljanost dokumentacije o vlasništvu
ili pravu korištenja nekretnina,

- ako se odluče na upotrebu neke od poslovno-ekonomskih metoda procjene
provjeriti da li postoje dovoljne i objektivne pretpostavke za primjenu
te metodologije, odnosno razvojni program poduzeća ili prijedlog transformacije
poduzeća na kojemu se mogu temeljiti pretpostavke za korištenje poslovno-ekonomske
metodologije procjene,

- izbjegavati hipotetičke procjene koje se temelje na neobjektivnim
ili neostvarljivim podacima i razvojnim programima,

- tražiti izuzeće od rada na procjeni vrijednosti poduzeća, ako imaju
bilo koji interes, koji bi izazivao sumnju u objektivnost i pristranost
procjenitelja,

- potpisati izvještaj o izvršenoj procjeni vrijednosti poduzeća (s time
da kod formiranja tima za procjenu treba odrediti i odgovornog nosioca
zadatka).

10) Elaborat o procjenjenoj vrijednosti poduzeća treba sadržavati:

- procjenu vrijednosti poduzeća po izabranoj metodi procjene ili kao
rezultat više metoda procjene,

- dokaze za pojedine postupke u proceduri procjene ili poziv na korišteni
izvor podataka,

- obrazloženje koje se odnosi na razloge izbora određene metode procjene

- obrasce bilanca stanja i bilanca uspjeha;

- naznake stručnih osoba koje su sudjelovale u izradi Elaborata.

Ako procjenitelj ocjeni svrsishodnim mogu se priložiti snimke pojedinih
značajnih građevinskih objekata ili drugih dijelova imovine.

IX.

Ovlaštene pravne ili fizičke osobe za izradu Elaborata o procjenjenoj
vrijednosti poduzeća iz stavka 3. članka 11. Zakona o pretvorbi društvenih
poduzeća mogu se smatrati sve pravne i fizičke osobe koje po bilo kojem
osnovu imaju ovlaštenje za obavljanje poslova iz ove djelatnosti, kao što
su pravne osobe registrirane za obavljanje poslova iz ove djelatnosti,
ovlašteni sudski vještaci i slično.

X.

Kada reviziju Elaborata o procjenjenoj vrijednosti poduzeća Agencija
traži da uradi Služba društvenog knjigovodstva Hrvatske ili neka druga
pravna osoba troškove revizije snosi poduzeće koje obavlja pretvorbu, jer
po Zakonu troškove pretvorbe snosi samo poduzeće. Revizija Elaborata o
procjenjenoj vrijednosti poduzeća prvenstveno se radi u slučajevima kada
je potrebno preispitati realnost i objektivnost izvršene procjene poduzeća.

U slučajevima dok,poduzeće koje je donijelo odluku o pretvorbi ne podnese
Agenciji potpunu dokumentaciju iz članka 11. Zakona o pretvorbi društvenih
poduzeća ili kada bude zatražena dopuna dokumentacije i podataka smatrat
će se da nije počeo teći rok od 60 dana u kojem je Agencija dužna donijeti
rješenje.

XI.

Upute stupaju na snagu slijedećega dana nakon objave u " Narodnim
novinama".

Klasa: 302-Ol/91-O1/01

Urbroj : 567-9 I - I 4

Zagreb, 27. svibnja 1991

Direktor

**Zdravko Mršić, v. r.**

Uputa, NN 26/1991-742